open-index/open-wikipedia-markdown huggingface dataset:
Սթենլի Քոհեն (կենսաքիմիկոս)

**Սթենլի Քոհենը** () ամերիկացի կենսաքիմիկոս էր, որը Ռիտա Լևի-Մոնտալչինիի հետ միասին 1986 թվականին արժանացել է ֆիզիոլոգիայի կամ բժշկության Նոբելյան մրցանակի՝ նյարդերի աճի գործոնի անջատման և էպիդերմալ աճի գործոնի հայտնաբերման համար։ Նա մահացել է 2020 թվականի փետրվարին՝ 97 տարեկան հասակում։

## Վաղ կյանք և կրթություն
Քոհենը ծնվել է Բրուքլինում, Նյու Յորք, 1922 թվականի նոյեմբերի 17-ին։ Նա Ֆաննիի (ծննդյան ազգանունը՝ Ֆեյթել) և դերձակ Լուի Քոհենի որդին էր։ Նրա ծնողները հրեա ներգաղթյալներ էին: Քոհենը բակալավրի աստիճան է ստացել 1943 թվականին Բրուքլինի քոլեջում, որտեղ նա մասնագիտացել է քիմիայի և կենսաբանության մեջ։ Գումար վաստակելու համար կաթնամթերքի վերամշակման գործարանում որպես մանրէաբան աշխատելուց հետո, նա 1945 թվականին ստացել է կենդանաբանության մագիստրոսի աստիճան Օբերլին քոլեջում։ Նա 1948 թվականին ստացել է դոկտորի աստիճան Միչիգանի համալսարանի անձրևորդերի նյութափոխանակության վերաբերյալ թեմայով:

## Կարիերա
Նրա առաջին ակադեմիական աշխատանքը եղել է Կոլորադոյի համալսարանում, որտեղ ուսումնասիրել է վաղաժամ ծնված երեխաների նյութափոխանակությունը: 1952 թվականին նա տեղափոխվել է Սենթ Լուիսի Վաշինգտոնի համալսարան, սկզբում աշխատելով ռադիոլոգիայի ամբիոնում՝ ուսումնասիրելով իզոտոպային մեթոդաբանություն, ապա՝ կենդանաբանության ամբիոնում: Ռիտա Լևի-Մոնտալչինիի հետ աշխատելով՝ նա առանձնացրել է նյարդերի աճի գործոնը: Ավելի ուշ նա առանձնացրել է մի սպիտակուց, որը կարող էր արագացնել նորածին մկների մոտ ատամների ծկթումը և կոպերի բացումը, որը վերանվանվել է էպիդերմալ աճի գործոն։ 1959 թվականին Վանդերբիլտի համալսարանի բժշկական դպրոցի դասախոսական կազմին միանալուց հետո ևս նա շարունակել է բջջային աճի գործոնների վերաբերյալ հետազոտությունները:

1999 թվականին Քոհենը թոշակի է անցել Վանդերբիլտի համալսարանից:

## Ծանոթագրություններ
Դադլի Հերշբախ

**Դադլի Ռոբերտ Հերշբախը** () ամերիկացի քիմիկոս է Հարվարդի համալսարանում: Նա 1986 թվականին արժանացել է քիմիայի Նոբելյան մրցանակի Յուան Լիի և Ջոն Պոլանիի հետ համատեղ՝ «քիմիական տարրական պրոցեսների դինամիկայի վերաբերյալ իրենց ներդրման համար»: Հերշբախը և Լին մասնավորապես աշխատել են մոլեկուլային ճառագայթների հետ՝ կատարելով խաչաձև մոլեկուլային ճառագայթային փորձեր, որոնք հնարավորություն են տվել մանրամասն հասկանալ բազմաթիվ տարրական ռեակցիաների պրոցեսները մոլեկուլային մակարդակում: Հերշբախը «Ատոմային գիտնականների տեղեկագրի» հովանավորների խորհրդի անդամ է:

## Վաղ կյանք և կրթություն
Հերշբախը ծնվել է 1932 թվականի հունիսի 18-ին Սան Խոսեում, Կալիֆոռնիա: Վեց երեխաներից ավագը, նա մեծացել է գյուղական վայրում։ Նա ավարտել է Քեմփբելի ավագ դպրոցը, որտեղ խաղացել է ֆուտբոլ։ Սթենֆորդի համալսարանից մարզական, և ակադեմիական կրթաթոշակների առաջարկ ստանալով, Հերշբախը ընտրել է ակադեմիական ուղղությունը։ Նրա առաջին կուրսի ղեկավարը՝ Հարոլդ Ջոնսթոնը, նրան վարձել էր որպես ամառային հետազոտական ​​օգնական, իսկ վերջին կուրսում դասավանդել քիմիական կինետիկա։ Նրա մագիստրոսական հետազոտությունը ներառում էր գազային փուլի ռեակցիաների համար, Արենիուսի A-գործոնների հաշվարկը։ Հերշբախը 1954 թվականին ստացել է մաթեմատիկայի բակալավրի աստիճան, իսկ 1955 թվականին՝ քիմիայի մագիստրոսի աստիճան Սթենֆորդի համալսարանից:

Այնուհետ Հերշբախը սովորել է Հարվարդի համալսարանում, որտեղ 1956 թվականին ստացել է ֆիզիկայի մագիստրոսի աստիճան, իսկ 1958 թվականին՝ քիմիական ֆիզիկայի դոկտորի աստիճան՝ Էդգար Բրայթ Ուիլսոնի ղեկավարությամբ: Հարվարդում Հերշբախը ուսումնասիրել է մոլեկուլների թունելային ճեղքումը՝ օգտագործելով միկրոալիքային սպեկտրոսկոպիա:Herschbach then attended Harvard University, where he earned an A.M. in physics in 1956 and a Ph.D. in chemical physics in 1958 under the direction of Edgar Bright Wilson. At Harvard, Herschbach examined tunnel splitting in molecules, using microwave spectroscopy.

## Հետազոտություն
1959 թվականին Հերշբախը ընդունվեց Բերկլիի Կալիֆոռնիայի համալսարան, սկզբում որպես պրոֆեսորի օգնական, իսկ 1961 թվականից՝ դոցենտ։ Բերկլիում նա և ասպիրանտներ Ջորջ Կվեյը և Ջեյմս Նորիսը կառուցեցին լայնակի ճառագայթային գործիք, որը բավականաչափ մեծ էր ալկալիների և տարբեր մոլեկուլային մասնակիցների հետ ռեակտիվ ցրման փորձերի համար:

1963 թվականին Հերշբախը վերադարձավ Հարվարդի համալսարան որպես քիմիայի պրոֆեսոր։ Այնտեղ նա շարունակեց իր աշխատանքը մոլեկուլային ճառագայթային ռեակտիվ դինամիկայի վրա՝ աշխատելով ասպիրանտներ Սանֆորդ Սաֆրոնի և Ուոլթեր Միլլերի հետ՝ ալկալային ատոմների և ալկալային հալոգենիդների ռեակցիաների վրա։ 1967 թվականին Յուան Թ. Լին միացավ լաբորատորիային որպես հետդոկտորական ուսանող, և Հերշբախը, Լին և ասպիրանտներ Դուգ Մաքդոնալդը և Պիեռ Լեբրետոնը սկսեցին կառուցել «սուպերմեքենա»՝ Cl + Br2-ի և ջրածնի ու հալոգենային ռեակցիաների նման բախումների ուսումնասիրության համար։

## Ընտանիք
thumb|Դադլի Ռոբերտ Հերշբախը գիտության և խաղաղության մասին, ՅՈՒՆԵՍԿՕ 2011
Հերշբախի կինը՝ Ջորջին Հերշբախը, աշխատել է որպես Հարվարդի քոլեջի բակալավրիատի ակադեմիական ծրագրերի դեկանի տեղակալ։ Մինչև 2009 թվականին թոշակի անցնելը, նա նախագահել է Հարվարդի քոլեջի բակալավրիատի կրթության կոմիտեն։[

## Ծանոթագրություններ
Ֆազիլման (լիճ)

**Ֆազիլման** () կամ **Սենտյաբկուլ** (), լեռնային լիճ, Ուզբեկստանի Նավոի մարզի Նուրաթինի շրջանում։

Ֆազիլմանը զբոսաշրջության օբյեկտ է իր գեղատեսիլ տեսարանների շնորհիվ։

## Դիրք
Ֆազիլման լիճը գտնվում է Նուրաթաու լեռներում, լեռնաշղթայի կատարին, Կիչիկ-Ֆազիլման գագաթից դեպի հյուսիս-արևմուտք: Լճի մոտակայքը սարահարթ է:
ձախից|մինի|250x250փքս
Սենտյաբկուլը գտնվում է Սենտյաբ գյուղի հողերի վրա Նավոյի մարզի Նուրատինի շրջանում, լինելով բնակավայրի ամենաբարձր կետը (լճի արևելյան ափին կան ամառանոցներ և գերեզման, հարավային ափին՝ ավերակներ): Լճի հարավային ափի երկայնքով անցնում է արահետ, որը արևելքից հեռանում է Սենտյաբի բնակելի տարածքից, իսկ արևմուտքից՝ Սապ գյուղից:

Լճի հարավային ափը սահմանակից է Նավոյի և Ջիզակի մարզերի վարչական սահմանին:

## Ֆիզիկա-աշխարհագրական բնութագրեր
Ֆազիլման լիճն ունի ձվաձև ձև, ձգված հյուսիս-արևմուտքից դեպի հարավ-արևելք: Ջրամբարի երկարությունը 300 մ է, լայնությունը՝ 150 մ։ Լճի խորությունը 1,5 մ է: Գլխավոր շտաբի տեղագրական քարտեզների համաձայն՝ ջրի մակարդակի բարձրությունը կազմում է 1643,0 մ, «Ուզբեկստանի ազգային հանրագիտարանի» համաձայն՝ 1615 մ:

Ըստ հանքայնացման տեսակի՝ քաղցրահամ է: Չունի Մակերեսային հոսք:
ձախից|մինի|250x250փքս

## Կենդանական աշխարհ
լճում բնակվում է լճագորտ:

Ձմեռման և սեզոնային միգրացիաների ժամանակ Ֆազիլման լճի մոտ գտնվող սարահարթում կանգ են առնում մոխրագույն սագերի երամներ՝ մի քանի տասնյակ առանձնյակներով։ Այստեղ նրանք հանգստանում և կեր են հայթայթում:

## Զբոսաշրջություն
Սենտյաբկուլ լիճն ունի գեղատեսիլ տեսք: Նուրաթաուի մյուս բնական և պատմական տեսարժան վայրերի հետ մեկտեղ այն մշտական հետաքրքրություն է առաջացնում Սեպտեմբեր ամսին այցելող զբոսաշրջիկների մոտ:

## Ծանոթագրություններ

## Գրականություն
* *Синтобкўл*

Կատեգորիա:Անհոսք լճեր
Կատեգորիա:Լճեր այբբենական կարգով
Կոլետ Կոնե

**Կոլետ Կոնե** (), կոտ դ'Իվուարցի քաղաքական գործիչ, բարձրաստիճան պետական ծառայող, Կոտ դ'Իվուարի Դեմոկրատական կուսակցության՝ Աֆրիկյան Դեմոկրատական Միավորման (PDCI-RDA) անդամ։ 2014 թվականից ղեկավարել է Կոտ դ'Իվուարի Սոցիալական ապահովության կարգավորման մարմինը (AIRMS):

## Կենսագրություն
Ամուսնացել է Մամադու Կոնեի հետ, ով 2005-2010 թվականներին զբաղեցրել է Կոտ դ'Իվուարի արդարադատության նախարարի պաշտոնը և եղել է Կոտ դ'Իվուարի Սահմանադրական խորհրդի նախկին նախագահը։

### Մասնագիտական կարիերա
Կոլետ Կոնեն աշխատանքի և սոցիալական իրավունքի կառավարիչ է, 2014 թվականից՝ Սոցիալական փոխադարձության կարգավորման գործակալության (AIRMS) գլխավոր տնօրեն։ 2023 թվականի հուլիսին նշանակվել է Արևմտյան Աֆրիկայի տնտեսական և դրամավարկային միության (UEMOA) սոցիալական փոխադարձ ապահովագրության համակարգի խորհրդատվական կոմիտեի նախագահ։

### Քաղաքական կյանք
Կոլետ Կոնեն միացել է Կոտ դ'Իվուարի Դեմոկրատական կուսակցությանը (PDCI): Եղել է Կոկոդի համայնքի սեկցիայի քարտուղար, ապա՝ տեղական ընտրված պաշտոնյաների հետ հարաբերությունների պատասխանատու գործադիր քարտուղար, 2018 թվականին՝  PDCI քաղաքական բյուրոյի անդամ։ 2016 թվականին պատասխանատու է եղել կուսակցության 70-ամյակի կազմակերպման համար։

2018 թվականին Կոլետ Կոնեն՝ որպես անկախ թեկնածու, մասնակցել է Կոկոդիի քաղաքային ընտրություններին, որտեղ ստացել է քվեների 15.28%-ը։ 2013 թվականից եղել է  Կոկոդիի քաղաքային խորհրդի անդամ է և Ժան-Մարկ Յասեի փոխքաղաքապետ, 2019 թվականից՝ Տնտեսական, սոցիալական, շրջակա միջավայրի և մշակութային խորհրդի անդամ։

## Մրցանակներ և պարգևներ
* Կոտ դ'Իվուարի արժանիքի շքանշանի սպա 
*PDCI-RDA շքանշանի հրամանատար

## Ծանոթագրություններ

Կատեգորիա:Կոտ դ'Իվուարցի կին քաղաքական գործիչներ
Հեռավոր քաղաք (հեռուստասերիալ)

**Հեռավոր քաղաք** (), թուրքական դրամատիկ հեռուստասերիալ, որի արտադրողները «Ay Yapım» և «AyNA Yapım» հեռուստաընկերություններն են։ Սերիալի առաջին եթերաշրջանը հեռարձակվել է 2024 թվականի նոյեմբերի 11-ին, ռեժիսորները Յըլդըզ Աշանբողան, Էմրե Այբեքը և Ահմեթ Քաթըքսըզը են, իսկ սցենարի հեղինակը՝ Գյուլիզար Ըրմաքն է։ Սերիալը համարվում է 2017 թվականին թողարկված լիբանանյան «Ալ Հայբա» սերիալի ադապտացիան։ Գլխավոր դերերում խաղում են Օզան Աքբաբան և Սինեմ Ույնսալը։

Սերիալի նկարահանումները տեղի են ունենում Մարդինի Միդյաթ շրջանի Նարլը գյուղում։

## Սյուժե
«Հեռավոր քաղաք» սերիալը դրամատիկ պատմություն է, որը սկսվում է այն ժամանակ, երբ Կանադայում բնակվող բժշկուհի Ալյա Ալբորան իր որդու՝ Դենիզի հետ ճանապարհորդում է Մարդին՝ Ալբորա ընտանիքի հայրենիքը՝ կատարելու իր մահացած ամուսնու վերջին կամքը։ Անցյալի դժվարություններին և ողբերգական կորուստներին դիմակայելուն զուգընթաց՝ Ալյան հայտնվում է Ալբորա ընտանիքի հզոր ազդեցության տակ։ Երբ ընտանիքի խորհրդավոր գաղտնիքները սկսում են բացահայտվել, Ալյան և նրա որդի Դենիզը սկսում են կատաղի պայքար մղել իրենց գոյատևման և խաղաղության համար։

## Դերերում

## Ծանոթագրություններ

Կատեգորիա:2024 հեռուստասերիալներ
Կատեգորիա:Դրամա հեռուստասերիալներ
Կատեգորիա:Թուրքական հեռուստասերիալներ
Շանտալ Կամարա

**Շանտալ Նանբա Կամարա**, (), կոտ դ'Իվուարցի դատավոր։ 2023 թվականի հուլիսի 17-ից Կոտ դ'Իվուարի Սահմանադրական խորհրդի նախագահն է՝ դառնալով այս պաշտոնը զբաղեցնող առաջին կինը։ Նշանակվել է վեց տարի ժամկետով։ 2020 թվականի ապրիլից մինչև 2023 թվականի հուլիսը զբաղեցրել է Վճռաբեկ դատարանի նախագահի պաշտոնը։

Սովորել է Ագբովիլի ավագ դպրոցում։

## Կարիերա
### Դատական համակարգ

2011 թվականի հուլիսին Շանտալ Կամարան նշանակվել է Գերագույն դատարանի դատական պալատի նախագահ՝ փոխարինելով Տիա Կոնեին։ 2019 թվականի ապրիլի 24-ին նա պատմություն է կերտել՝ դառնալով Կոտ դ'Իվուարի վճռաբեկ դատարանի առաջին կին նախագահը, նախքան 2020 թվականի մայիսին Դատական Բարձրագույն խորհրդի նախագահի պաշտոնը ստանձնելը, պաշտոն, որը նախկինում բացառապես պետության ղեկավարի համար էր նախատեսված։

Ստեղծել է նաև Աֆրիկայում արդարադատության զարգացման հիմնադրամը (FDJA), որի նպատակն է խթանել արդարադատության հասանելիությունը և մարդու իրավունքների հարգանքը։

2023 թվականի մայիսի 9-ին նա Ալասան Ուատտարայի շնորհիվ նշանակվել է Սահմանադրական խորհրդի նախագահ՝ վեց տարի ժամկետով, չնայած A խմբի ավագ դատավոր լինելուն։ Հայտարարությունը կատարել է նախագահության նախարար-գլխավոր քարտուղար Աբդուրահմանե Սիսեն: Շանտալ Կամարան փոխարինել է Մամադու Կոնեին։ Պաշտոնը երկու տարի թափուր է եղել «քաղաքական և դատական խառնաշփոթի» պատճառով։ Կամարան պաշտոնը ստանձնել է 2023 թվականի հուլիսի 21-ին և երդվել Հանրապետության նախագահ Ալասանե Ուատարայի առջև։

2025 թվականի հունվարի 27-ին և 28-ին նա մասնակցել է  Աֆրիկայի Գերագույն դատարանների և Սահմանադրական խորհուրդների նախագահների 8-րդ բարձր մակարդակի հանդիպմանը Կահիրեում, Եգիպտոս։ 2025 թվականի սեպտեմբերի 8-ին՝ երկուշաբթի, հրապարակել է հոկտեմբերի 25-ի նախագահական ընտրությունների համար ընտրված թեկնածուների վերջնական ցուցակը։

## Կոտ դ'Իվուարի դատական համակարգի ռահվիրա
Շանտալ Կամարան աչքի է ընկել որպես իր պարտականությունների կատարման ռահվիրա։ Նա առաջին կինն է, որը նախագահել է Վճռաբեկ դատարանը, ղեկավարել է Գերագույն դատարանի դատական պալատը, ապա՝ Դատական բարձրագույն խորհուրդը և զբաղեցրել է Սահմանադրական խորհրդի նախագահի պաշտոնը։

## Պարգևներ
2013 թվականի հունիսին ստացել  է Կոտ դ'Իվուարի ազգային արժանիքի շքանշանը՝ իր նվիրված ծառայության համար, ինչպես նաև արժանացել է Մեծ կանցլեր Հենրիետ Դագրի Դիաբատեի շնորհված պատվոգրին՝ իր պարտականությունների կատարման գործում ցուցաբերած նվիրվածության համար։

## Ծանոթագրություններ

 
Կատեգորիա:Կոտ դ'Իվուարցի դատավորներ
Կատեգորիա:Կոտ դ'Իվուարցի կանայք
Njalla

**Njalla,** անանուն դոմենային անունների գրանցող, հոսթինգի և VPN-ի մատակարար, որը հիմնադրել է The Pirate Bay-ի համահիմնադիր Պետեր Սունդեն։

## Պատմություն
Պետեր Սունդեն ընկերությունը հիմնադրել է 2017 թվականին՝ որպես միջնորդ դոմենի գրանցման և գրանցողների միջև՝ անանունությունն ապահովելու համար։

2020 թվականին Ձայնագրող ընկերությունների ամերիկյան ասոցիացիան (RIAA) և Կինոընկերությունների  ասոցիացիան (MPA) նշել էին Njalla-ն, ինչպես նաև բովանդակության մատակարարման ցանցերը (CDN), հավելվածները (օրինակ՝ Telegram-ը), հոսթինգի այն մատակարարներին և գովազդատուներին, որոնք համագործակցում էին հենություն անող կայքերի հետ, ԱՄՆ-ի կառավարության սև ցուցակում ընդգրկելու համար։

## Ծանոթագրություններ

## Արտաքին հղումներ
* 

Կատեգորիա:2017 հիմնադրումներ
Donuts (ընկերություն)

**Donuts Inc,** դոմենային անունների գրանցող ընկերություն, որը տրամադրել է վճարովի դոմենային անուններ 270 նոր ընդհանուր վերին մակարդակի դոմենների (gTLD) ներքո, ինչը հնարավոր է դարձել ICANN-ի gTLD ընդլայնման ծրագրի, ինչպես նաև 173 այլ TLD-ների, այդ թվում ՝ .au ( ccTLD ) և .org ( pTLD-ն կառավարվում է Հանրային շահերի գրանցամատյանի կողմից), իր սեփական գրանցամատյանի կարգավիճակի  (օրինակ՝ .social gTLD- ի կառավարում) և իր դուստր ձեռնարկությունների ու այլ գրանցամատյանների միջև կնքված պայմանագրերի միջոցով:

Այն համահիմնադրել են 2010 թվականին Փոլ Ստահուրան, Ջոնաթան Նևեթը, Ռիչարդ Թինդալը և Դանիել Շինդլերի կողմից։ Ընկերության գլխավոր գրասենյակը գտնվում է Բելվյուում, Վաշինգտոն։

2017 թվականի հուլիսին Donuts-ը ձեռք է բերել Rightside-ը, ինչպես նաև Name.com դոմենի գրանցող ընկերությունը։

2018 թվականի օգոստոսի 11-ին Donuts-ը պայմանագիր է կնքել Abry Partners մասնավոր ներդրումային ընկերության հետ ձեռքբերման վերաբերյալ։

2020 թվականի դեկտեմբերին Donuts-ը ձեռք է բերել Afilias, Inc.-ի գրանցամատյանի բաժինը, որը գրանցամատյանների, գրանցողների և բջջային ծրագրերի մշակող ընկերություն է, որի գլխավոր գրասենյակը գտնվում է Ֆիլադելֆիայից դուրս, Փենսիլվանիայում։

2021 թվականի հունվարին Ethos Capital-ը ձեռք է բերել Donuts-ը .org ինտերնետային դոմենի նկատմամբ վերահսկողություն ձեռք բերելու նրանց անհաջող փորձից հետո։

## Ծանոթագրություններ

## Արտաքին հղումներ
* 

Կատեգորիա:2010 հիմնադրված ընկերություններ
Կատեգորիա:Ինտերնետ պրովայդերներ
.video

**.video,** ICANN-ի նոր gTLD ծրագրում լիազորված TLD: 2014 թվականի սեպտեմբերին կայացած մասնավոր աճուրդից հետո Donuts-ը դարձել է միակ դիմորդը: Ընկերությունը կառավարում է TLD-ն և հանդիսանում է դրա գրանցամատյանը: Առաջարկվող ծրագիրը հաջողությամբ գնահատվել է և 2014 թվականի դեկտեմբերի 25-ին լիազորվեց Root Zone- ին:

## Ներկայիս դիմորդ
Donuts (Lone Tigers, LLC) - .video-ն Donuts-ի 307 դիմումներից մեկն է: Այս դիմորդը ներկայացրել է հանրային շահի պարտավորություն։

## Նախորդ դիմորդներ

# Top Level Domain Holdings - սա 68 դիմումներից մեկն է, որոնք Top Level Domain Holdings Ltd.-ն ներկայացրել է իր անունից։  Այս դիմորդը ներկայացրել է Հանրային շահերի պարտավորություն։
# Uniregsitry, Corp-Domainer Frank Schilling- ի ընկերությունը դիմել է 54 TLD-ի համար: 
# Amazon - դիմել է 76 նոր TLD-ների համար։

### Ամազոն
Amazon-ի դիմումին տրվել է GAC վաղ նախազգուշացում Ավստրալիայի ներկայացուցչի և GAC նախագահ Հեզեր Դրայդենի կողմից: Նախազգուշացման համակարգը նշվում է որպես ազգային կառավարությունների անունից ICANN-ի խորհրդին ուղղված խիստ առաջարկություն, որ տվյալ TLD դիմումը պետք է մերժվի այնպես, ինչպես կա: Դիմորդներին խրախուսվում է համագործակցել GAC-ի դեմ առարկող անդամների հետ:

Զգուշացման մեջ նշվում է, որ դիմորդը «փնտրում է բացառիկ մուտք ընդհանուր ընդհանուր դոմենին... որը վերաբերում է լայն շուկայական հատվածին», ինչը, տիկին Դրայդենը նշում է, կարող է ունենալ չնախատեսված հետևանքներ և բացասական ազդեցություն մրցակցության վրա:

### TLDH և 15 միլիոն դոլար աճուրդի ֆինանսավորում
2013 թվականի փետրվարի 26-ին Top Level Domain Holdings Ltd.-ն հայտարարել է, որ կնքել է 15 միլիոն դոլարի ֆինանսավորման համաձայնագիր, որը պետք է օգտագործվի որոշակի անանուն TLD-ի աճուրդի դեպքում: Ներդրողը չի ստանա TLD-ի սեփականությունը, այլ ապագա եկամուտներից մի մասը: TLDH-ն չի նշել, թե որ TLD-ին են ուղղվելու միջոցները, և այն մասնակցում է 11 դեմ առ դեմ մրցակցության և 12-ում՝ մեկից ավելի մրցակիցների մասնակցությամբ:

## Մասնավոր աճուրդ
2014 թվականի սեպտեմբերին անցկացված մասնավոր աճուրդի արդյունքում Donuts-ը մնացել է միակ դիմորդը դոմենի համար, քանի որ մյուս դիմորդները հրաժարվել են մրցույթից: Հաղթող առաջարկը չի հայտարարվել:

## Առաջնահերթ նախնական գրանցում
2015 թվականի ապրիլի 29-ից մինչև մայիսի 6-ը .video-ն կարող է ապահովվել բարձր գնով և ըստ հերթականության։

## Նախնական գրանցում - Ընդհանուր հասանելիություն
2015 թվականի մայիսի 6-ին .video-ն հասանելի է բոլորին ըստ հերթականության և հնարավոր է նաև զանգվածային գրանցում։

## Ծանոթագրություններ

Կատեգորիա:Վերին մակարդակի ընդհանուր դոմեններ
Կատեգորիա:Համացանց
.cyou

**.cyou**, համացանցի դոմենային անունների համակարգում ընդհանուր վերին մակարդակի դոմեն (gTLD): Ավելացվել է 2015 թվականի մարտին և շուկայում գովազդվում է որպես *«կհանդիպենք»* արտահայտություն (անգլերեն՝ *«see you»*)։

Ինտերնետային տիրույթի հասցեների վարչության (IANA) հրապարակած զեկույցների համաձայն՝ այս դոմենային անունը սկզբնապես փոխանցվել է Պեկինի Beijing Gamease Age Digital Technology Co., Ltd. ընկերությանը 2015 թվականի մարտի 31-ին։ .cyou-ն օգտագործվել է ընկերության ներսում խաղերի և կայքերի մշակման հարթակի համար։ Կայքն օգտագործում է **c**hang**you**.com դոմենը։ 2020 թվականի մայիսի 14-ին դոմենը փոխանցվել է Լյուքսեմբուրգի ShortDot SA ընկերությանը։

## Ծանոթագրություններ

Կատեգորիա:2015 հիմնադրումներ
Կատեգորիա:Վերին մակարդակի ընդհանուր դոմեններ
Էշրեֆի երազը (հեռուստասերիալ)

**Էշրեֆի երազը** (), թուրքական մարտաֆիլմային հեռուստասերիալ, որը արտադրվել է «Tims&B Productions»-ի կողմից: Առաջին սերիան ցուցադրվել է 2025 թվականի մարտի 19-ին: Ռեժիսորը Ուլուչ Բայրաքթարն է, սցենարի հեղինակը՝ Էթեմ Օզըշըքը և Լոքման Մարալը: Գլխավոր դերերում են Չաղաթայ Ուլուսոյը և Դեմեթ Օզդեմիրը:

23 միլիոն թուրքական լիրա բյուջեով սերիալը 2025 թվականի ամենաթանկ սերիալն է:

Սերիալի առաջին սերիան 24 ժամվա ընթացքում YouTube-ում դիտվել է 3 միլիոն անգամ, իսկ 20 օրվա ընթացքում՝ 23 միլիոն անգամ: Առաջին չորս սերիաները թողարկվել են YouTube-ում, և հինգերորդ սերիայից սկսած՝ այն հասանելի է Amazon Prime Video-ում Թուրքիայում՝ հեռարձակումից մեկ օր անց:

## Սյուժե
Սերիալը պատմում է Էշրեֆ Թեքինի (Չաղաթայ Ուլուսոյ)՝ *«Որբեր»* մաֆիա խմբի ամենակարևոր անդամի մասին, որը մանկության տարիներին հանդիպել է մի աղջկա և նրան անվանել «Ռույա»։

## Գլխավոր դերերում

## Ծանոթագրություններ

Կատեգորիա:Թուրքական հեռուստասերիալներ
Կարմիր ֆըստան (երգ)

**Կարմիր ֆըստան** (բարբառային տարբերակներով՝ «Կերմեր ֆըստան», «Կերմեյր ֆստան»), հայկական ավանդական պարերգ, որը պատկանում է ծիսական երգերի ժանրին և դասվում է հարսանեկան երգերի ենթաժանրին։

Երգը ծագում է Պատմական Հայաստանի Կիլիկիայի տարածաշրջանից (հատկապես Մուսա լեռան և Քեսաբի հայաբնակ գյուղերից), ինչպես նաև տարածված է եղել Տիգրանակերտում և հարակից բնակավայրերում։

«Կարմիր ֆըստանը» հարսանեկան և խնջույքային երգ է, կատարվում է շուրջպարի ուղեկցությամբ։ Երգը մինչ օրս պահպանվել և կենցաղավարում է Հայաստանում և սփյուռքի հայաշատ համայնքներում (Լիբանան, Սիրիա, ԱՄՆ և այլն)։

## Ծագում և տարածում
Պարերգի ամենավաղ գրառումներից մեկը կատարել է երաժշտագետ Միհրան Թումաճանը 1930-35 թվականներին։ Նա նշել է, որ երգը լայնորեն տարածված է Կիլիկիայի և հարավային Հայաստանի երկայնքով՝ մինչև Տիգրանակերտ։ Հետագայում այն գրի են առել նաև Վերժինե Սվազլյանը և այլ բանահավաքներ։

1946-1947 թվականների Մեծ հայրենադարձության ժամանակ Մուսա լեռից և Քեսապից ներգաղթած հայերը իրենց հետ Հայաստան են բերել այս պարերգը, որը դարձել է նրանց ինքնության և մշակութային ժառանգության այցեքարտերից մեկը։ Այն կատարվել է ինչպես ընտանեկան հավաքույթների, այնպես էլ հարսանիքների և ժողովրդական տոնախմբությունների (օրինակ՝ Համբարձման տոնի) ժամանակ։

## Բովանդակություն և խորհուրդ
Երգի տեքստը կրում է սիրային-կատակային բնույթ։ Այն հաճախ ներկայացնում է երիտասարդների երկխոսությունը, սիրախաղը և հարսանեկան ուրախ մթնոլորտը։

* **Հարսանեկան բնույթ.** Ըստ դիրիժոր Սեդրակ Երկանյանի՝ երգի որոշ տարբերակներում նկարագրվում է հարսանեկան տեսարան, եկեղեցու պսակադրություն, հարսի ու փեսայի հագուստները, մասնավորապես՝ «կարմիր ֆըստանը» (կարմիր զգեստը), որը հագել է աղջիկը։
* **Պատմական հիշողություն.** Չնայած երգի ուրախ բնույթին, գոյություն ունեն նաև բանավոր պատմություններ, որոնք այն կապում են հայոց ցեղասպանության և Մուսա լեռան հերոսամարտի հետ։ Դանիել Երաժիշտը վկայակոչում է մի մուսալեռցի տատիկի պատմություն, ով երգի «կարմիր զգեստը» և ծովի թեման կապել է ցեղասպանության օրերին աղջիկների՝ թուրքերի ձեռքը չընկնելու համար ծովը նետվելու դրվագների հետ։ Այս մեկնաբանությունը երգին հաղորդում է ողբերգական և հերոսական երանգ։

## Երաժշտական և պարային կառուցվածք
Երգն ունի հավասարաչափ մետր (4/8 կամ 4/4) և քառակուսի կառուցվածք։ Մեղեդին հիմնված է էոլական և դորիական ձայնակարգերի վրա։ Բնորոշ է փոխեփոխ կատարումը, որտեղ մեներգիչը (կամ մեներգիչները) երգում են հիմնական տունը (խաղիկը), իսկ խումբը պատասխանում է կրկներգով՝ «Հալա, հալա, հալա նինայ է»։

«Կարմիր ֆըստանը» կատարվում է որպես շուրջպար։ Պարաքայլերը համապատասխանում են «երկու գնալ, մեկ դառնալ» պարաձևին։ Ըստ պարագետ Գագիկ Գինոսյանի վերծանման՝ պարը գնում է դեպի աջ, ձեռքերը բռնում են խաչված մատներով (խաչբուռ), արմունկները՝ ուղիղ անկյունով ծալված։ Պարային ֆիգուրը պարունակում է 6 քայլ, ինչը ստեղծում է յուրահատուկ ռիթմիկ պատկեր երաժշտության նկատմամբ։

## Տարբերակներ և կատարումներ
Երգն ունի բազմաթիվ տարբերակներ՝ պայմանավորված Կիլիկիայի տարբեր գավառների (Մուսա լեռ, Քեսապ, Տիգրանակերտ) բարբառային առանձնահատկություններով։

## Ծանոթագրություններ

## Արտաքին հղումներ

* Մուսա լեռան ավանդական,ժողովրդական «Գարմէր ֆըստան» երգը` Քեսապի բարբառով

Կատեգորիա:Հայկական հարսանեկան երգեր
Կատեգորիա:Հայկական պարերգեր
Տատյանա Բերեժնայա

**Տատյանա Վասիլևնա Բերեժնայա** (, ծնված որպես **Մացիուկ**, ), ուկրաինացի պետական գործիչ։ 2025 թվականի հոկտեմբերի 21-ից Ուկրաինայի հումանիտար քաղաքականության գծով փոխվարչապետ - Ուկրաինայի մշակույթի նախարար։

## Կենսագրություն
Բերեժնայան ծնվել է 1989 թվականի հունվարի 9-ին Ուկրաինայի ԽՍՀ Իվանո-Ֆրանկովսկի մարզի Ռոհատին քաղաքում:

Ավարտել է Կիև-Մոգիլայի ազգային համալսարանի իրավաբանական ֆակուլտետը՝ ստանալով բակալավրի աստիճան։ Այնտեղ էլ ստացել է մագիստրոսի աստիճան։

2022 թվականի հունիսի 17-ին նշանակվել է էկոնոմիկայի փոխնախարար վարչապետ Դենիս Շմիհալի գլխավորած կառավարությունում:

2025 թվականի հուլիսի 17-ին Ուկրաինայի Գերագույն ռադան աջակցել է վարչապետ Յուլիա Սվիրիդենկոյի գլխավորած նոր կառավարությանը: Տատյանա Բերեժնայան շարունակել է պաշտոնավարել որպես էկոնոմիկայի, շրջակա միջավայրի և գյուղատնտեսության փոխնախարար: Հուլիսի 28-ին Տատյանա Բերեժնայան նշանակվել է նախարարի պաշտոնակատար։

2025 թվականի հոկտեմբերի 8-ին «Ժողովրդի ծառա» խմբակցությունը պաշտպանել է նրա թեկնածությունը Ուկրաինայի մարդասիրական հարցերով փոխվարչապետի - Ուկրաինայի մշակույթի նախարարի պաշտոնում: Հոկտեմբերի 10-ին վարչապետ Սվիրիդենկոն առաջարկ է ներկայացրել Գերագույն ռադային նշանակման համար: Հոկտեմբերի 21-ին Բերեժնայան նշանակվել է Ուկրաինայի մարդասիրական քաղաքականության փոխվարչապետ - Ուկրաինայի մշակույթի նախարար:

## Ծանոթագրություններ

 
Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ
Կատեգորիա:Ուկրաինայի կին քաղաքական գործիչներ
Pdnsd

**pdnsd** քեշավորման DNS սերվեր, ստեղվել է Թոմաս Մոսթլին և ներկայումս սպասարկում է Փոլ Ռոմբաուտսն։

pdnsd-ն կարելի է կարգավորել կարգավորման ֆայլի միջոցով կամ փաթեթին կից pdns-ctl ծրագրի միջոցով: Ի տարբերություն BIND-ի, pdnsd-ն պահպանում է քեշավորված DNS գրառումները սկավառակի վրա՝ երկարաժամկետ պահպանման համար, և չի մաքրում քեշը ծրագրի գործարկման կամ անջատման ժամանակ: pdnsd-ն նախագծված է բարձր հարմարվողականության համար այն իրավիճակներում, երբ ցանցային կապը դանդաղ է, անվստահելի, անհասանելի կամ խիստ դինամիկ, ինչպես դա տեղի է ունենում Wi-Fi կետերի կամ dial-up ինտերնետի դեպքում: Այս ծրագիրը նաև սահմանափակ հնարավորություն ունի գործել որպես հեղինակավոր անունների սերվեր մասնավոր ցանցի տեղական DNS գոտու համար:

Ծրագիրը թողարկվել է GNU General Public License (GPL) լիցենզիայի ներքո։

## Տես Նաև

* Comparison of DNS server software
* dbndns
* Unbound (DNS Server)

## Ծանոթագրություններ

Կատեգորիա:Վերին մակարդակի ընդհանուր դոմեններ
.root

**root** ինտերնետի դոմենային անունների համակարգում root zone տվյալների բազայի գրառման անուն։ Դրա առկայությունը ցույց է տվել, որ root zone-ն չի կրճատվել root nameserver-ից:

Տեխնիկական դիտորդների կարծիքով, միակ .root գրառումը 2006 թվականին փոխարինվել է միայն vrsn-end-of-zone-marker-dummy-record-ով, որը 2006 թվականին կրկին ներկայացվել է իր սկզբնական տեսքով։ Գրառումը կրկին ջնջվել է 2010 թվականին DNSSEC-ի root zone-ում տեղակայման նախապատրաստական աշխատանքների ընթացքում։

Գրառման գոյությունը հայտնաբերվել է domain information groper (dig) ծրագրի միջոցով՝ դոմենի անվան համար TXT գրառում խնդրելով։

:dig vrsn-end-of-zone-marker-dummy-record.root

Այս գրառումը վերադարձրել է «plenus» բառը, որը լատիներենից թարգմանաբար նշանակում է «լրիվ» կամ «ամբողջական»։

## Ծանոթագրություններ

## Արտաքին հղումներ
* The root zone file

Կատեգորիա:Լրատվամիջոցներ
Կատեգորիա:Համացանց
Կատեգորիա:Վերին մակարդակի ընդհանուր դոմեններ
Վիկտոր Լյաշկո

**Վիկտոր Կիրիլովիչ Լյաշկո** (, ), ուկրաինացի պետական գործիչ,  2021 թվականի մայիսի 20-ից Ուկրաինայի առողջապահության նախարար, Ուկրաինայի վաստակավոր բժիշկ (2020 թվական):

## Կենսագրություն
Լյաշկոն ծնվել է 1980 թվականի ապրիլի 24-ին Ռիվնոյի մարզի Դուբրովիցկիի շրջանի Օսովա գյուղում։

2003 թվականին նա ավարտել է Ա. Ա. Բոգոմոլեցի անվան ազգային բժշկական համալսարանը: Աշխատել է որպես պաշտոնյա սանիտարահամաճարակային կայանում:

2014 թվականին Լյաշկոն դարձել է «Վարակների վերահսկողություն Ուկրաինայում» հասարակական կազմակերպության նախագահ։

2015 թվականին ավարտել է Ուկրաինայի նախագահին առընթեր Պետական կառավարման ազգային ակադեմիայի առողջապահության պետական կառավարման ֆակուլտետը։ Ստացել է առողջապահության մագիստրոսի աստիճան։

2018-2019 թվականներին աշխատել է Ուկրաինայի առողջապահության նախարարության Հանրային առողջության կենտրոնում:

2020 թվականի մարտի 11-ին Վիկտոր Լյաշկոն նշանակվել է Ուկրաինայի գլխավոր պետական սանիտարական բժիշկ:

2021 թվականի մայիսի 20-ին նշանակվել է Ուկրաինայի առողջապահության նախարար:

Ուկրաինայի Ազգային անվտանգության և պաշտպանության խորհրդի անդամ է (2025 թվականի փետրվարի 7-ից):

2025 թվականի հուլիսի 16-ին Դենիս Շմիհալի կառավարությունը ցրվել է։ 2025 թվականի հուլիսի 17-ին հայտնի է դարձել, որ Յուլիա Սվիրիդենկոյի նոր կառավարությունում նախարար Լյաշկոն պահպանել է իր պաշտոնը:

## Պարգևներ
* Ուկրաինայի վաստակավոր բժիշկ (2020)
* «Արժանիքի համար» 3-րդ աստիճանի շքանշան (2022 թվականի օգոստոսի 23)

## Անձնական կյանք
Ամուսնացած է Իրինա Լեոնիդովնա Լյաշկոյի հետ։ Ունի մեկ դուստր՝ Դարյա Վիկտորովնա Լյաշկոն։

## Ծանոթագրություններ

## Արտաքին հղումներ
* 

Կատեգորիա:21-րդ դարի քաղաքական գործիչներ
Կատեգորիա:Բժիշկներ
Կատեգորիա:Ուկրաինայի նախարարներ
Կատեգորիա:Ուկրաինայի քաղաքական գործիչներ
ThaiURL

**ThaiURL** *(Thai Uniform Resource Locator)* տեխնոլոգիա, հնարավորություն է տալիս օգտագործել թաիլանդական դոմենային անունները տարբերհավելվածներում: Այն IDNA-ի ի հայտ գալուց առաջ շուկայում հայտնված մի քանի նմանատիպ համակարգերից մեկն է:

Ավանդաբար, դոմենային անունների համակարգը (DNS) թույլ չի տալիս թաիլանդական նիշերով դոմենային անուններ։ RFC 1034 «Դոմենային անուններ - հասկացություններ և հարմարություններ» և RFC 1035 «Դոմենային անուններ - իրականացում և սպեցիֆիկացիա» փաստաթղթերում նշված DNS անուններում թույլատրված միակ նիշերն են՝

# Տառ՝ «a»-ից մինչև «z» (փոքրատառերի նկատմամբ զգայուն չէ)
# Թվանշան՝ «0»-ից մինչև «9»
# Գծիկ (-)

ThaiURL դոմենի անվանակոչման ստանդարտը հիմնված է թաիլանդական նիշերի և խորհրդանիշների վրա, ինչպես նշված է TIS 620-2533-ում՝ Համակարգիչների համար թաիլանդական նիշերի կոդերի ստանդարտում: Քանի որ սրանք ոչ ASCII նիշեր են, օգտագործվում է տողերի վրա։ Կոդավորման գործընթացը հետևյալն է՝

# Սկսեք թաիլանդերեն դոմենի անունով որպես մուտքագրում`ชื่อไทย.คอม`
# Թաիլանդերեն նիշերը վերածեք տասնվեցական ձևաչափով Unicode կոդային կետերի։`0e0a 0e37 0e48 0e2d 0e44 0e17 0e22 . 0e04 0e2d 0e21` (այստեղ ավելացվում են բացատներ՝ առանձին կոդային կետերը ցույց տալու համար)`0e0a0e370e480e2d0e440e170e22.0e040e2d0e21` (իրական տասնվեցական տող)
# Փոխարկեք տասնվեցական նիշերը երկուականի՝`0000 1110 0000 1010 0011 0111 0100 1000 0010 1101 0100 0100 0001 0111 0010 0010 . 0000 1110 0000 0100 0010 1101 0010 0001` (ավելացվել են բացատներ՝ առանձին տասնվեցական նիշերը ցուցադրելու համար)
# Կատարեք Base32 փոխակերպում.`00001 11000 00101 00011 01110 10010 00001 01101 01000 10000 01011 10010 00100 . 00001 11000 00010 00010 11010 01000 01000` (երկուական ներկայացում)`byfdosbniqlse.bycc2ii` (ASCII ներկայացում)
# Ավելացնել TLD-ն՝`byfdosbniqlse.bycc2ii.net`

Այս տեսակի URL կոդավորումը ազգային ստանդարտ չէ, այլ համակարգ, որն օգտագործվում է դոմենային անունների գրանցող ThaiURL.com-ից։ Այն բազմաթիվ տեղայնացված անվանակոչման սխեմաներից մեկն է, որոնք նախորդում են միջազգայնացված դոմենային անունների (IDNA) ստանդարտացմանը. այս պահին երկու համակարգերը, կարծես, համակեցության մեջ են։ ccTLD անունների գրանցողը *[[.th]]*, thnic.net , աջակցում է IDNA-ն; ThaiURL-ը գրանցում է .com անունները։

Սակայն, քանի որ սա ICANN-ի հաստատված IDN կոդավորման մեթոդ չէ, աջակցությունը սահմանափակ է: Թայլանդական դոմենային անունները կոդավորելու համար բրաուզերների մեծ մասը դեռևս օգտագործվելու է punycode-ի լռելյայն տարբերակը, ուստի Թայլանդական URL-ում գրանցված դոմեններին հասնելու միակ միջոցը ASCII կոդավորված դոմենային անվան մուտքագրումը կամ դրան հղում կատարելն է:

## Ծանոթագրություններ


## Արտաքին հղումներ
* ThaiURL.com

Կատեգորիա:Թաիլանդ
Կատեգորիա:Թաիլանդական հեռուստասերիալներ
Կատեգորիա:Կայքեր
Կատեգորիա:Վերին մակարդակի ընդհանուր դոմեններ
.gc.ca

**.gc.ca** մասնավոր վարվող երկրորդ մակարդակի դոմեն է .ca վերին մակարդակի դոմենում։ Այն օգտագործվում է Կանադայի կառավարության կողմից և գործարկվում է Կառավարական հեռահաղորդակցության և ինֆորմատիկ ծառայությունների կողմից, որոնք տնօրինում են .gc.ca նշանի տակ գտնվող բոլոր երրորդ մակարդակի դոմենները։

2012 թվականին Կանադայի կառավարությունը մեկնարկել է ծրագիր՝ բոլոր դաշնային կառավարական կայքերը տեղափոխելու մեկ միասնական դոմենի՝ “canada.ca” տակ։ Սակայն ծրագրի մեծ մասը դադարեցվել է 2017 թվականին։ Միայն մի քանի նախարարություններ և գործակալություններ, օրինակ՝ Կանադայի հարկային գործակալությունը, տեղափոխվլ են  դոմենը, մնացած պետական կայքերը  կմնացել են իրենց նախնական դոմեններում։

Բազմաթիվ պաշտոնական կառավարական կայքերի հետ մեկտեղ ներդրվել է գործընթաց, որի արդյունքում Կանադայի դիվանագիտական ներկայացուցչությունների շատ հաստատություններ նույնպես ունեն gc.ca դոմեններ։

Օրինակ՝ Բարբադոսում գտնվող Կանադայի Բարձր կոմիսարիատն ունի վերահասցեավորում "barbados.gc.ca" հասցեից, իսկ Բոստոնի գլխավոր հյուպատոսությունը՝ "boston.gc.ca"։

## Ծանոթագրություններ

## Արտաքին հղումներ
.ovh

**.ovh**, ակտիվ ընդհանուր վերին մակարդակի դոմեն (gTLD), որը լիազորվել է արմատական դոմենային գոտուն 2014 թվականի հունիսի 20-ին։ Դոմենը հովանավորում է OVH ընկերությունը, որը ֆրանսիական հեռահաղորդակցության և հոսթինգի խոշոր բիզնես է: Այս վերին մակարդակի դոմենը կառավարում է AFNIC-ը, և գրանցումները բաց են բոլորի համար OVH-ի միջոցով, որը .ovh դոմենների միակ գրանցողն է: Դոմենը ներկայացվել է՝ OVH-ի և դրա հաճախորդների համար եզակի օնլայն ինքնություն ապահովելու նպատակով։

## Կառավարման կառուցվածք
Ռեեստրի տեխնիկական գործընկերը AFNIC-ն է (Association Française pour le Nommage Internet en Coopération):

OVH-ի գրասենյակը գտնվում է Ռուբե քաղաքում (Ֆրանսիա):

## Գրանցման պայմաններ
Սա համայնքային բրենդային TLD է, որը բաց է բոլորի համար․ OVH-ի յուրաքանչյուր հաճախորդ կարող է գրանցել .ovh դոմեն, և նրանց համար դոմենը համեմատաբար ցածր արժեքով է:

2021 թվականին .ovh ընդլայնման ներքո գրանցված էր 50․000-ից ավելի դոմենային անուն:

## Առավելություններ
Քանի որ այս դոմենն այնքան տարածված չէ, որքան ավանդական ընդլայնումները, ցանկալի անունների համար առկա է ավելի մեծ հասանելիություն:

## Ծանոթագրություններ

## Արտաքին հղումներ
* IANA — .ovh դոմենի պատվիրակման տվյալներ
* 

Կատեգորիա:2014 հիմնադրված համացանցային սեփականություն
Կատեգորիա:Վերին մակարդակի ազգային դոմեններ
Սիմոնե Կայա

**Սիմոնե Կայա** (), գրող և բուժքույր Կոտ դ’Իվուարից։ Նրան համարում են երկրի առաջին կին գրողներից, և նա առաջին կինն էր, որը հաստատվել է Կոտ դ’Իվուարի գրական դաշտում։

## Կենսագրություն
Սիմոնե Կայան (ի ծնե՝ Սիմոնե Լյուքրես Լամիզանա) ծնվել է 1937 թվականին Բուաֆլե քաղաքում, Կոտ դ’Իվուար։ Նրա ընտանիքը ծագումով ֆրանսիական Վերին Վոլտայից էր (ներկայումս՝ Բուրկինա Ֆասո) և տանը խոսում էին դիուլա, սամո և բաուլե լեզուներով, ինչպես նաև ֆրանսերեն։ Հայրը ցանկանում էր, որ իր դուստրերն անպայման կրթություն ստանան, և այդ պատճառով Սիմոնեին ուղարկել էր դպրոց Բոկանդայում։

13 տարեկանում Սիմոնեն մեկնել է Ֆրանսիա՝ բուժքույր դառնալու համար ուսանելու։ Աֆրիկա վերադառնալուց հետո ապրել է Բրազավիլում, ապա՝ Յաունդեում և վերջապես հաստատվել է Աբիջանում, որտեղ աշխատել է որպես բուժքույր և սոցիալական աշխատող։ Նա դարձել է նաև Կոտ դ’Իվուարի Սոցիալական ուսուցման ազգային ինստիտուտի (INFS) առաջին կին տնօրենը։

Սիմոնե Կայան համարվում է Կոտ դ’Իվուարի առաջին կին գրողը։ Նա ֆրանսերենով հրատարակել է երկու ինքնակենսագրական վեպ 1976 և 1984 թվականներին, որոնցում պատմում է ոչ միայն իր կյանքի պատմությունը, այլև իր սերնդի իվուարցի կանանց պատմությունը։ Ինչպես գրում է Շեյխ Համիդու Կանեն նրա առաջին վեպի՝ *Les Danseuses d'Impé-eya*-ի նախաբանում․

«Այն, ինչ գրավում և պահում է ընթերցողի ուշադրությունը *Les Danseuses*-ում, Աֆրիկայի լանդշաֆտի, նրա ժողովրդի, բնության ու պատմության այն տեսլականն է, որը մեզ է ներկայացվում մի աֆրիկացի կնոջ աչքերով՝ այն սերնդից, որը կանգնած է գաղութային դարաշրջանի և անկախ պետությունների դարաշրջանի սահմանագծին։ … Սիմոնե Կայան պատմում է իր պատմությունը՝ միաժամանակ պատմելով նաև մերը»։

Գրող և բուժքույրի աշխատանքները համադրելով հանդերձ՝ Կայան նաև կանանց իրավունքների ակտիվ պաշտպան էր և նվիրված ֆեմինիստ։ Նա մահացել է Ուագադուգուում 2007 թվականին։

## Ընտրված աշխատանքներ
* *Les Danseuses d'Impé-eya: Jeunes filles à Abidjan* (1976)
* *Le Prix d'une vie* (1984)

## Ծանոթագրություններ

Կատեգորիա:20-րդ դարի կին գրողներ
Կատեգորիա:Կոտ դ'Իվուարցի կին վիպասաններ
.eco

**.eco,** Dot Eco նախաձեռնության առաջարկած վերին մակարդակի դոմեն է՝ էկոլոգիայի, էներգիայի խնայողության և գլոբալ տաքացման դեմ պայքարի հետ կապված ռեսուրսների համար: Այս դոմենի ներդրման նախաձեռնությունը ստացել է Նոբելյան մրցանակակիր Ալբերտ Գորի գլխավորած Կլիմայի գործողությունների դաշինքի աջակցությունը: Այն ICANN-ն այն հաստատել է որպես բաց գրանցմամբ ընդհանուր վերին մակարդակի դոմեն 2017 թվականի ապրիլի 25-ին:

## Նկարագրություն
.eco-ն ընդհանուր վերին մակարդակի դոմեն է՝ ցանկացած բիզնեսի, կառավարության, ոչ առևտրային կազմակերպության կամ անհատի համար, որն աշխատում է բնապահպանական և սոցիալապես կայուն աշխարհի ուղղությամբ:

## Կառավարող կազմակերպություն
TLD-ն շահագործում է Big Room Inc.-ը, որը գրանցված է Կանադայում։

## Գրանցման մատչելիություն
Ցանկացած անձ կարող է գրանցել .eco դոմեններ՝ առաջինը եկածի սկզբունքով: .eco դոմենային անունը կարող են գնել այն անհատները, բիզնեսները և կազմակերպությունները, որոնք հանձնառու են խթանել բնապահպանական կայունությունը:

## Արդյունավետություն և օգտագործում
.eco դոմենային անուն ունենալը կարող է զգալիորեն օգտակար լինել, հատկապես այն բիզնեսների կամ անհատների համար, որոնք առաջնահերթություն են տալիս բնապահպանական պատասխանատվությանը՝ այն հստակ և հզոր ուղերձ է ուղարկում էկոլոգիական պահպանման և կայուն գործունեության վերաբերյալ:

2016 թվականի սեպտեմբերին Big Room-ը հայտարարել է, որ կտրամադրի մինչև 500 դոմեններ բնապահպանական համայնքին։

## Ծանոթագրություններ

Կատեգորիա:Վերին մակարդակի ընդհանուր դոմեններ
Կատեգորիա:Շրջակա միջավայրի պաշտպանություն
Կատեգորիա:2017 հայտնություններ
Selfish Love

«**Selfish Love**», ֆրանսիացի դիջեյ DJ Snake-ի և ամերիկացի երգչուհի Սելենա Գոմեսի երգը։ Կոմպոզիցիան թողարկվել է Interscope Records լեյբլում 2021 թվականի մարտի 4-ին որպես Սելենա Գոմեսի «Revelation» դեբյուտային մինի ալբոմի երրորդ և վերջին սինգլ։  Թրեքը DJ Snake-ի և Սելենա Գոմեսի երկրորդ համատեղ աշխատանքն է, որոնցից առաջինը՝ «Taki Taki» երգը, թողարկվել էր 2018 թվականին:

## Նախապատմություն
2021 թվականի փետրվարի 24-ին DJ Snake-ն սոցիալական ցանցերի իր էջերում տեսանյութ է հրապարակել, որում ցուցադրվում են Սելենա Գոմեսի հետ հաղորդագրություն այն մասին, որ նրանք ստացել են RIAA-ի 4x պլատինե հավաստագրման նշանը «Taki Taki» երգի՝ Քարդի Բ-ի և Օսունայի հետ իրենց նախորդ համագործակցության համար։ Այնուհետև նա հաղորդագրություն է ուղարկում Գոմեսին. «Կարծում եմ, որ ժամանակն է նրանց ևս մեկը տալու», որին հաջորդում է աուդիո հոլովակը։  Նրանք հայտարարել են սինգլի թողարկման ամսաթիվը և անվանումը հաջորդ օրը՝ փետրվարի 25-ին։

## Կոմպոզիցիա
«Selfish Love» տրոպիկալ հաուս և դենս-փոփի ոճով երգ է՝ դաբստեփի, ինչպես նաև լատինաամերիկյան և մերձավորարևելյան ռիթմերի ազդեցությամբ։  Իսպաներեն և անգլերեն լեզուներով բառերով երգը պատմում է մի աղջկա մասին, որը խոստովանում է խանդի զգացումը։  Երգը գրվել է DJ Snake-ի և Սելենա Գոմեսի կողմից՝ Քեթ Դալիայի, Քրիս Ֆլոյդի, Կ Սոտոմայորի և Marty Maro-ի հետ, իսկ որպես պրոդյուսեր հանդես են եկել DJ Snake-ը և Maro-ն։

## Երգացանկ

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:Սելենա Գոմեսի երգեր
Քլոդի Թիթի Դիմբենգ

**Քլոդի Թիթի Դիմբենգ** (, ), հայտնի է պարզապես **Դիմբենգ** անունով, ֆեմինիստ արվեստագետ, 1987 թվականից ապրում է Փարիզում: «Խառը արվեստի ռելիեֆի» աբստրակտ, փոխաբերական մոտեցման կողմնակից լինելով՝ օգտագործում է տեղական Կոտ դ'Իվուար նյութերը՝ խորհրդանշելու իր կապը մայր երկրի հետ: Նրա աշխատանքները լայնորեն ցուցադրվել են Աֆրիկայում և Եվրոպայում: 2012 թվականին ներկայացրել է Կոտ դ'Իվուարը ՅՈՒՆԵՍԿՕ-ի գլխավոր գրասենյակում «Աֆրիկայի շաբաթ»-ի ժամանակ: 2020 թվականի հուլիսին մի քանի աշխատանքներ ցուցադրել է Սեն-Մերիի հովվերգական կենտրոնում։

## Կենսագրություն
Քլաուդի Թիթի Դիմբենգը ծնվել է 1968 թվականին Աբիջանում. ֆրանսիացի Մոնիկ Վիրտի և կոտդիվուարցի Մանուան Ադոնիտի դուստրն է։ Ծնողների դիվանագիտական պարտականությունների պատճառով մանկությունն անցկացրել է Գերմանիայում և Ավստրիայում։ Վիեննայի ֆրանսիական լիցեյ (1986) ընդունվելուց հետո ցանկացել է նկարիչ դառնալ, բայց հայրը համաձայն չի եղել նրա որոշման հետ։ Որպես փոխզիջում, նախ սովորել է Շարպանտիեի ակադեմիայում (1986-1987 թվականներ), ապա շարունակել է ինտերիերի ճարտարապետություն ուսումնասիրել գեղեցիկ արվեստների բարձրագույն դպրոցում (1987-1991 թվականներ)։ 1999 թվականին, որոշելով կենտրոնանալ նկարչության վրա, սովորել է Վալերի Նդրիի և Վալենտին Կարոյի մոտ։ Ամուսնացած է Ալեն Թիթի Դիմբենգի հետ։

Դիմբենգը ոգեշնչվել է 1970-ականների Կոտ դ'Իվուարի «Վոհու Վոհու» շարժումից։ Այն զարգացրել են Յուսուֆ Բաթը, Թեոդոր Կուդունյոնը, Մաթիլդ Մորան, Կրա Ն'Գեսանը և Յակուբա Տուրեն, ովքեր օգտագործել են արևմտաաֆրիկյան նյութեր՝ կտավի և յուղաներկերի փոխարեն՝ Կոտ դ'Իվուարցի նկարչությունը «աֆրիկականացնելու» համար։ Ստեղծել է իր սեփական տարբերակը՝ «Խառը արվեստի ռելիեֆ», օգտագործելով Վերածննդի սֆումատո տեխնիկան՝ ռելիեֆը պատկերելու համար ներկի բազմաթիվ շերտերով։ Նա արդյունքը համարում է խառը մշակույթների խորհրդանշական ներկայացում, որը հանգեցնում է նոր ինքնության։ Կեղևի կտորների և ռաֆիայի լայն կիրառմամբ՝ նրա աշխատանքները պատկերում են ձևեր, որոնք հիշեցնում են թռչունների, ծառերի կամ ծաղկող ջակարանդաների ուրվագծերը, երբեմն էլ միավորելով մարդկանց, ծառերին ու կենդանիներին՝ իր բացառիկ անհատական ոճով։

Դիմբենգի աշխատանքները ցուցադրվել են Կոտ դ'Իվուարում, Հնդկաստանում և ամբողջ Եվրոպայում: 2012 թվականին ներկայացրել է Կոտ դ'Իվուարը Փարիզում ՅՈՒՆԵՍԿՕ-ի գլխավոր գրասենյակում՝ «Աֆրիկայի շաբաթ»-ի ժամանակ։ 2020 թվականի հուլիսին մի քանի աշխատանքներ ցուցադրել է Սեն-Մերիի հովվերգական կենտրոնում։

## Ծանոթագրություններ

## Արտաքին հղումներ
* Դիմբենի կայքը ում

Կատեգորիա:Կոտ դ'Իվուարցի արվեստագետներ
Կատեգորիա:Կոտ դ'Իվուարցի կանայք
Կատեգորիա:Կոտ դ'Իվուարցի նկարչուհիներ
Կատեգորիա:Ֆրանսիացի ֆեմինիստներ
Եվրոպական աստղագնացների կենտրոն

**Եվրոպական աստղագնացների կենտրոնը** (գերմաներեն՝ Europäisches Astronautenzentrum, ֆրանսերեն՝ Centre des astronautes européens) Եվրոպական տիեզերական գործակալության հաստատություն է և Եվրոպական աստղագնացների կորպուսի տեղակայման վայրը։ Այն գտնվում է Գերմանիայի Քյոլն քաղաքի մոտ և բաժանված է վեց առանձին ստորաբաժանումների՝ Աստղագնացների պատրաստում, Տիեզերական բժշկություն, Աստղագնացների կառավարում, Լուսնի մարդկային հետազոտություն՝ Spaceship ԵԱԿ նախաձեռնության շրջանակում և Հաղորդակցություն։ Այն ապահովում է եվրոպական և միջազգային գործընկեր աստղագնացների պատրաստման ենթակառուցվածքներ (ներառյալ նեյտրալ լողունակության ավազանը), մասնավորապես՝ Միջազգային տիեզերակայանում օգտագործվող ԵՏԳ սարքավորումների, ինչպես օրինակ Կոլամբուս մոդուլի և նախկինում՝ ATV բեռնատար տիեզերանավի հետ աշխատանքների մասով վերապատրաստման համար։ Եվրոպական աստղագնացների կենտրոնը նաև պատասխանատու է եվրոպացի աստղագնացների պատրաստման կազմակերպման համար այլ գործընկեր կենտրոններում՝ ԱՄՆ (ՆԱՍԱ-ի Ջոնսոնի տիեզերական կենտրոն), Ռուսաստանում (Աստղային քաղաք), Կանադայում (Սեն-Յուբեր) կամ Ճապոնիայում (Ծուկուբա)։

Տիեզերական բժշկության ստորաբաժանումը զբաղվում է եվրոպական աստղագնացների և նրանց ընտանիքների առողջապահական աջակցությամբ։ Աստղագնացների կառավարման բաժինը համակարգում է նրանց կարիերան և առաքելությունների նշանակումները, իսկ Կրթության և Հանրային կապերի բաժինը իրականացնում է կրթական, իրազեկման և հանրային ներկայացման ծրագրեր՝ ապահովելով եվրոպական աստղագնացների և նրանց գործունեության ճիշտ ներկայացումը հասարակությանը։

## Տես նաև
* Եվրոպական տիեզերական հետազոտությունների և տեխնոլոգիաների կենտրոն
* Եվրոպական տիեզերական գործակալություն
* ԵՏԳ Երկրի դիտարկման կենտրոն
* Եվրոպական տիեզերական աստղագիտության կենտրոն
* Տիեզերական թռիչքների կառավարման Եվրոպական կենտրոն
* Գվիանայի տիեզերական կենտրոն

## Ծանոթագրություններ

## Արտաքին հղումներ
* ESA EAC site
* ESA page with information about EAC
* ESA Astronauts blog

Կատեգորիա:Եվրոպական տիեզերական գործակալություն
Կատեգորիա:Եվրոպայի կազմակերպություններ ըստ ուղղվածության
Կատեգորիա:Եվրոպայի միջազգային կազմակերպություններ
Զեյն Ալ Ռաֆեի

**Զեյն** **Ալ Ռաֆեի** (, , ), սիրիական ծագումով նորվեգացի դերասան։ Առավել հայտնի է լիբանանյան «Կապեռնայում» ֆիլմում խաղացած գլխավոր դերով, որը 2018 թվականի Կաննի կինոփառատոնում արժանացել է ժյուրիի մրցանակին։

## Կյանք և կարիերա
Զեյն Ալ Ռաֆիեն ծնվել է 2004 թվականին Սիրիայի Դառաա քաղաքում և 2012 թվականին ընտանիքի հետ տեղափոխվել է Լիբանան: Զեյնը սիրիացի փախստական է և մեծացել է Բեյրութի խարխուլ թաղամասերում, որտեղ ապրել է ծնողների հետ։ Զեյնը պրոֆեսիոնալ դերասան չէ։ «Կապեռնայում» ֆիլմի նկարահանումների ժամանակ և ո՛չ կարդալ է իմացել, ո՛չ գրել Ֆիլմի գլխավոր հերոսը կոչվել է նրա անունով։

2018 թվականի նոյեմբերին ռեժիսոր Նադին Լաբակին հայտնել է, որ Ար-Ռաֆեի կյանքը փոխվել է ֆիլմի նկարահանումներից հետո։ Նա և իր ընտանիքը տեղափոխվել են Նորվեգիա, որտեղ նա սկսել է հաճախել Համմերֆեստի դպրոց։

«Կապեռնայում» ֆիլմում իր դերի համար Ալ Ռաֆեին առաջադրվել է Ասիա-խաղաղօվկիանոսյան կինոմրցանակաբաշխության «Լավագույն դերասան» անվանակարգում։ Նաև արժանացել է «Լավագույն դերասան» մրցանակին 2018 թվականի Անթալիայի միջազգային կինոփառատոնում։ «Նյու Յորք Թայմս»-ը նրա դերասանական խաղը անվանել է 2018 թվականի լավագույններից մեկը։

Ալ Ռաֆեին միացել է «Հավերժները» ֆիլմի դերասանական կազմին, որը Marvel-ի կինեմատոգրաֆիական տիեզերքի մաս է կազմում։

## Ֆիլմագրություն

## Ծանոթագրություններ

Կատեգորիա:21-րդ դարի դերասաններ
Կատեգորիա:Նորվեգացի դերասաններ
Կատեգորիա:Սիրիայից արտագաղթածներ
Կատեգորիա:Սիրիացի դերասաններ
Հեյլի Գուբբի

**Հեյլի Գուբբի** (), վահանաձև հրաբուխ, որը գտնվում է Եթովպիայի Աֆար շրջանում: Էրտա Ալե լեռնաշղթայի ամենահարավային հրաբուխն է: Մինչև 2025 թվականի նոյեմբերը, Հոլոցենի դարաշրջանի սկզբից ի վեր վերջին 12,000 տարիների ընթացքում այս հրաբխի որևէ ժայթքումների մասին հայտնի գրառումներ չեն եղել, չնայած տարածքում ժայթքումների գրառումները սահմանափակ են տարածաշրջանի հեռավորությամբ:

## 2025 թվականի պայթյունային ժայթքում
2025 թվականի նոյեմբերի 23-ին Թուլուզի հրաբխային մոխրի խորհրդատվական կենտրոնը (VAAC) հրապարակել է տեղեկագիր, որում նշվում էր, որ տեղի է ունենում պայթյունավտանգ հրաբխային ժայթքում, և արբանյակային պատկերներում հայտնաբերվել է մոխրի ամպ։ Ըստ նախնական ժայթքումը տեղի է ունեցել UTC ժամանակով 08:30-ին, որի արդյունքում մոխրի ամպը հասել է 14․000 մ բարձրության։ ( թռիչքի մակարդակ 450): Մոխրի ամպը հետագայում տարածվել է Արաբական թերակղզով, ներառյալ Եմենը և Օմանը:  Ժայթքումը, հավանաբար, ենթա-պլինյան ժայթքում է, որի լուսանկարներում տեսանելի է լողացող ժայթքումի ամպ: Մինչև UTC ժամը 20:00-ն, ժայթքման պայթյունային փուլը համարվում էր ավարտված:

Ժայթքումից հետո մտահոգություններ են առաջացել որոշ վայրերում օդի որակի վրա ազդեցության և օդային տրանսպորտի վրա տարածվող մոխրի ամպի ազդեցության վերաբերյալ։ Այնուամենայնիվ, ժայթքման վայրից դուրս էական ազդեցությունների մասին հաղորդագրություններ չեն եղել։

## Տես նաև
* Եթովպիայի հրաբուխների ցանկ

## Ծանոթագրություններ

## Արտաքին հղումներ

Կատեգորիա:Ակտիվ հրաբուխներ
Կատեգորիա:Եթովպիայի լեռներ
Ռիչարդ ԼաՊիեռ

**Ռիչարդ Թրեյսի ԼաՊիեռ** (, ), Սթենֆորդի համալսարանի սոցիոլոգիայի պրոֆեսոր (իսկ ավելի ուշ՝ պատվավոր պրոֆեսոր, 1929-1965թթ):

## Վաղ կյանք և կրթություն
ԼաՊիեռը ծնվել է Վիսկոնսին նահանգի Բելոյթ քաղաքում և իր ողջ կրթությունն ստացել է Սթենֆորդի համալսարանում (տնտեսագիտության բակալավր (1926), սոցիոլոգիայի մագիստրոս (1927) և սոցիոլոգիայի դոկտոր (1930)):

## «Վերաբերմունքն ընդդեմ վարքագծի» հետազոտություն
ԼաՊիեռն առավել հայտնի է 1934 թվականին «Սոցիալական ուժեր» ամսագրում հրատարակված «Վերաբերմունքն ընդդեմ վարքագծի» () վերնագրով հոդվածով: Վերջինս երկու տարի իր մեքենայով չինացի մի զույգի հետ ճանապարհորդել է Միացյալ Նահանգներում։ Այդ տարիներին ԱՄՆ-ում գերիշխում էին հակաչինական տրամադրությունները, ինչի մասին էր վկայում, օրինակ, 19-րդ դարի վերջին ընդունված «Չինացիների բացառման մասին ակտը»։

Այդ ընթացքում նրանք այցելել են 251 հյուրանոց և ռեստորան։ ԼաՊիեռը նշում է, որ չնայած իրենց դիմավորողները երբեմն արժանացել են զարմացած հայացքների, զույգին, որպես այդպիսին, մերժել են միայն մեկ անգամ։ Նա այստեղից եզրակացրել է, որ դրական ընդունելությունը պայմանավորված էր այնպիսի գործոններով, որոնք **կապ չունեին զույգի էթնիկ ծագման հետ** (օրինակ՝ կոկիկ տեսք և բարեհամբույր ժպիտ): Նրա տվյալները ցույց են տալիս, թե ինչպես է ինքը՝ ԼաՊիեռը, տեսել և հասկացել յուրաքանչյուր կանգառում տեղի ունեցած դեպքը։

Իր հոդվածի մեջ ԼաՊիեռի լեզուն ու եզրակացությունները արտացոլում են ժամանակի իր սեփական ռասայական հայացքները և իրազեկման բացերը։ Օրինակ՝ նա հյուրանոցների և ռեստորանների աշխատակազմի կողմից դրսևորած հետաքրքրասիրությունը մեկնաբանել է որպես «սովորականից ավելի դրական» վերաբերմունք:

Ճանապարհորդությունների ավարտից վեց ամիս անց (որպեսզի հաստատությունները մոռանային իրենց կողմից դրսևորված վերաբերմունքը), ԼաՊիեռը նրանց բոլորին փոստով հարցում է ուղարկել հետևյալ հարցով. «Արդյո՞ք ձեր հաստատությունում կընդունեք չինական ռասայի մարդկանց»։ Հնարավոր պատասխաններն էին՝ **«Այո»**, **«Ոչ»** և **«Կախված է հանգամանքներից»**: Պատասխանած 128 հաստատություններից 92%-ը պատասխանել է **«Ոչ»**, ինչն արտացոլում էր այդ ժամանակվա հակաչինական տրամադրությունները:

ԼաՊիեռը նաև նույն հարցումն ուղարկել է մի խումբ այլ հյուրանոցների և ռեստորանների (որոնց ինքն ու չինացի զույգը իրականում չէին այցելել), և նրանց պատասխանները նմանօրինակ էին:

Այս ուսումնասիրությունը հիմնարար դեր է ունեցել՝ հաստատելու այն մեծ տարբերությունը, որը կարող է լինել մարդկանց ասածի (**վերաբերմունքի**) և նրանց իրական գործողությունների (**վարքագծի**) միջև:

## Պարգևներ և անդամակցություններ
ԼաՊիեռը եղել է «Ալֆա Կապա Դելտա» () և Սոցիոլոգիական հետազոտությունների ասոցիացիայի ընտրված անդամ, ինչպես նաև Խաղաղօվկիանոսյան սոցիոլոգիական ասոցիացիայի նախկին նախագահ: 1941 թվականին նա իր՝ «Երբ ողջերը պայքարում են» գեղարվեստական ​​վեպի համար արժանացել է Կալիֆոռնիայի Գրքի Մրցանակի արծաթե մեդալին:

## Անձնական կյանք
ԼաՊիեռն ամուսնացել է 1934 թվականին և մահացել քաղցկեղից՝ 1986 թվականին։ Սթենֆորդի համալսարանի սոցիոլոգիայի ֆակուլտետի լավագույն ուսանողական գիտական աշխատության ամենամյա մրցանակը կրում է ԼաՊիեռի անունը։

## Ծանոթագրություններ

Կատեգորիա:Ամերիկացի սոցիոլոգներ
Լյուդմիլա Սուգակ

**Լյուդմիլա Պետրովնա Սուգակ** (, ), ուկրաինացի իրավաբան, Ուկրաինայի արդարադատության նախկին փոխնախարար եվրոպական ինտեգրման հարցերով, Ուկրաինայի արդարադատության նախարարի պաշտոնակատար (2025 թվականի նոյեմբերի 12-ից):

## Կենսագրություն
Լյուդմիլա Սուգակը ծնվել է 1987 թվականի հունվարի 6-ին Վիննիցայի շրջանի Բերշադ քաղաքում։

2008 թվականին ավարտել է Կիևի Տարաս Շևչենկոյի անվան ազգային համալսարանը՝ ստանալով միջազգային հարաբերությունների բակալավրի աստիճան, իսկ 2010 թվականին՝ միջազգային իրավունքի մագիստրոսի աստիճան:

2006 թվականի դեկտեմբերից մինչև 2008 թվականի սեպտեմբերը եղել է Միջտարածաշրջանային իրավաբանական միության իրավաբան: 2008 թվականի հոկտեմբերից մինչև 2010 թվականի հուլիսը՝ Կիևի մարզային խորհրդի գործադիր գրասենյակի մասնագետ:

2013 թվականի փետրվարից մինչև 2014 թվականի հունվարը եղել է Ուկրաինայի ժողովրդական պատգամավոր Վլադիմիր Վեչերոկի օգնականը և խորհրդատուն՝ Շրջանների կուսակցությունից։

2014 թվականի փետրվարից մինչև 2017 թվականի մայիսը եղել է Ուկրաինայի արդարադատության նախարարության եվրոպական ինտեգրման և միջազգային կազմակերպությունների հետ իրավական համագործակցության վարչության պետ։

2023 թվականի հուլիսի 5-ին դարձել է Արդարադատության նախարարի եվրոպական ինտեգրման պաշտպանը, 2017 թվականի մայիսից մինչև 2023 թվականի հուլիսը ղեկավարլ էց Ակտիվների կառավարման որոնման և վերականգնման գործակալությունը (ARMA):

2025 թվականի նոյեմբերի 12-ին, Ուկրաինայի նախարարների կաբինետի որոշմամբ, նշանակվել է Ուկրաինայի արդարադատության նախարարի պաշտոնակատար՝ նոյեմբերի 19-ին այդ պաշտոնում փոխարինելով Հերման Գալուշչենկոյին:

## Տես նաև
* «Միդաս»

## Ծանոթագրություններ

Կատեգորիա:21-րդ դարի կին քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Կին իրավաբաններ
Կատեգորիա:Կիևի համալսարանի շրջանավարտներ
Կատեգորիա:Ուկրաինայի կին քաղաքական գործիչներ